Xurx Kahala

Xurx KahalaTransliteración segundo o traballo Transliteración e adaptación do árabe: aplicación terminolóxica de Víctor Fresco Barbeito.Tamén coñecido por outras romanizacións do seu nome: Georges Kahhalé, Jorge Kahhale. (en ), nado en Alepo o 1 de agosto de 1938, é un relixioso católico melquita sirio, dende 1995 exarca apostólico de Venezuela.
 Traxectoria 
Xurx Kahala naceu en Alepo o 1 de agosto de 1938. Aos 10 anos de idade ingresou no seminario menor dos alepinos no Líbano, e posteriormente estudou cos xesuítas. Realizou estudos superiores de Filosofía e Teoloxía na Universidade Espírito Santo de Kaslik, Islamoloxía na Universidade San Xosé de Beirut, onde tamén doutorouse en Filosofía, e obtivo un diploma en Estudos pastorais pola Universidade de Montreal.

Foi ordenado sacerdote o 2 de febreiro de 1966 polo arcebispo Hilariun KabutxiNome orixinal , tamén romanizado como Hilarion Capucci. Foi director do seminario dos alepinos entre 1967 e 1970, e ao mesmo tempo profesor de Filosofía da Universidade Espírito Santo. En 1972 foi nomeado párroco en Caracas, cargo que mantivo até 1989.

En 1989 volveu ao Líbano, onde foi nomeado vigairo xeral da súa orde, e onde pasou a encargarse da formación dos novizos. O 12 de outubro de 1995 o papa Xoán Paulo II nomeouno exarca apostólico de Venezuela, visitador apostólico para os melquitas da Arxentina, e bispo titular de Abila Lysaniae. Recibiu a consagración episcopal o 21 de decembro de 1995 de mans do patriarca Máximo V.

 Notas 

Categoría:Nados en 1938
Categoría:Nados en Alepo
Categoría:Bispos católicos do século XX
Categoría:Bispos católicos do século XXI
Categoría:Bispos da Igrexa católica greco-melquita
Categoría:Bispos católicos de Siria
Categoría:Bispos católicos de Venezuela
Categoría:Alumnos da Universidade Espírito Santo de Kaslik
Categoría:Alumnos da Universidade San Xosé de Beirut
Categoría:Alumnos da Universidade de Montreal
Categoría:Basilianos alepinos
Categoría:Relixiosos católicos de Siria